 Ayaamahan diifta badan Daruur onkoddaay i qoo Dariiqba dariiq ka dheer Dhabbadu sii duragtayeey Dalcaddu sii koradhayeey Hadh baan doondoonayee Markuu damalkaygu dhacay Cadceedda is daashanneey Markuu jawi diirran lumo Dubkiyo dhaxantaa is hela Qof kuu ah dugsoon kalgacal Qof kuu ah difaac qofnimo Qof kuu ah daryeel ku sida Hadduu dakhar yari ku dhaco Waxaa deristaan naxdine Dhabeel diran bay ahayd Qof eega dantay ahayd Dulqaad qof le bay ahayd Darbiga samirkay ahayd Dubbaha xumahay ahayd Qof diin jecel bay ahayd Dumarka jannaday ahayd Maxay dun xariiri tari Haddaan lays daynahayn Dabeecad wanaagsaneey Maxay sharaf doora iyo Lahayd dadnimiyo xishood Waxaan u jeclaa dadkoo Darteed baan faraxsanaa Dhawaanna dugsaan lahaa Wax see arrinkaa dellegay Talada dakharkaa ku dhigay Dillaan dhacay kaayihii Dugsiga noloshee baxaay Dambarka samehee gudhaay Dabayl farxadeed godaay Shimbirka duulee tagaay Gabbalka dhacayee dumaay Dayaxa nuuree libdhaay Laydhkii araggee damaay Digriga xubbigaad tahee Haddaan dabadaa qof helo Xuskaaga ma duugi karo! 